कक्राझार , 16 नभेम्बरःफैगौ 2021 माइथायनि मेट्रिक आन्जाद होनो होनां बर' बिजोंनि फरायसाफोरखौ जर'खा फोरोंथाय बादानि गेजेरजों साखा - फारा खालामनो सालाकाटि दख'रा दुलाराय बर' फरायसा आफादआ मोनसे बाख्नायथाव हाबाफारि आखाइयाव लादों । थांनाय 2006 माइथायनिफ्राय गुन गोनां सोलोंथाइनि सायाव हाबा मावबोनाय फरायसा आफादनि सालाकाटि दख'रा बर' फरायसा आफादआबो 15 नभेम्बरनिफ्राय सालाकाटि गोजौ फरायसालियाव बे जर'खा फोरोंथाय बादाखौ बेखेवयो । सानखान्थि , गोर्ले बिज्ञान आरो इंराजी आयदाखौ लानानै फोरोंथाय होनो गोनां बे जर'खा बादाखौ सप्ताहआव सानब्रै फारियै - रबिबार , मंगलबार , बृहस्पतिबार आरो शनिबारखालि फोरोंनाय जागोन । जागायनाय बे जर'खा फोरोंथाय बादा बेखेवनाय हाबाफारियाव कक्राझार जिल्लानि दुलाराय बर' फरायसा आफादनि लोगो सोलोंथाइ नेहाथारि जांगिला औवारीजों लोगोसे दख'रा आफादनि लेङाइ आफादगिरि आरो एबसुनि गुबुन गुबुन बिबानगिरिफोरा बाहागो लायो । 
सालाकाटि दख'रा एबसुआ मेट्रिक थाखोनि जर'खा फोरोंथाय बादा बेखेवदों